पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के शाहपुर निवासी पीडीएस डीलर शंभू सिंह के घर में रविवार की रात लगभग दो बजे जान-पहचान के अपराधियों ने जमकर उत्पात मचाया। हथियार के बल पर घर के लोगों के मुंह पर टेप साट दिया और महिलाओं के शरीर से जेवरात उतरवा लिए। इसी क्रम में अपराधियों ने सात मई तक पांच लाख रुपए रंगदारी देने की धमकी भी दी। रंगदारी नहीं देने पर अंजाम भुगतने की चेतावनी भी दी। घटना की शिकायत पुलिस से की गई है। आवेदन के आधार पर पुलिस छानबीन कर रही है।
पीड़ित डीलर शंभू सिंह ने बताया कि रविवार की रात लगभग दो बजे गांव के ही अभिषेक सिंह, बौआ सिंह व एक अन्य अज्ञात अपराधी घर के पीछे से दीवार फांदकर आंगन में घुसे और दरवाजा खोलने के लिए कहने लगे। शंभू सिंह ने जब दरवाजा नहीं खोले, तो अपराधी किवाड़ में धक्का देने लगे। इसके बाद उन्होंने डर से दरवाजा खोल दिया। दरवाजा खोलते ही देखा कि तीनों अपराधी हथियार से लैस थे। उनलोगों ने उनके मुंह पर टेप चिपका दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn